Dokka
        
         (elv)
Store norske leksikon,Geografi,Norges geografi,Innlandet,Nordre Land
Dokka er ei elv i Nordre Land kommune, Innlandet. Den kommer fra Dokkvatnet (778 moh.) i Vestre Gausdal. Ovenfor Dokkvatnet kalles elva Fjelldokka; denne har utspring på sørsida av Nordre og Søre Langsua øst for vatnet Vinstre.
Dokka renner i sørøstlig retning gjennom Vestre Gausdal høyfjell. Den svinger senere mer mot sør, går gjennom Dokkfløyvatnet til Dokka tettsted og forener seg med Etna 6 km før denne faller i Randsfjorden. Dokka mottar flere store tilløp og har et nedbørfelt på 1113 km2.Dokka danner flere fosser, blant annet Veltfoss, Høgfoss og Helvetesfoss. Den er utbygd i to vannkraftverk, Torpa og Dokka, med i alt 194,6 MW i maksimalytelse. Les mer i Store norske leksikon Dokka kraftverk Torpa kraftverk Dokkfløymagasinet